CELEX: 32014R1271
Language: lt
Date: 2014-11-28 00:00:00
Title: 2014 m. lapkričio 28 d. Komisijos įgyvendinimo reglamentas (ES) Nr. 1271/2014, kuriuo leidžiama didinti vyno, gaminamo iš tam tikrų 2014 m. derliaus vyninių vynuogių veislių, užaugintų tam tikruose vynuogių auginimo regionuose ar jų dalyse, sodrumo ribas

29.11.2014   
            
            
               LT
            
            
               Europos Sąjungos oficialusis leidinys
            
            
               L 344/10
            
         KOMISIJOS ĮGYVENDINIMO REGLAMENTAS (ES) Nr. 1271/2014
   2014 m. lapkričio 28 d.
   kuriuo leidžiama didinti vyno, gaminamo iš tam tikrų 2014 m. derliaus vyninių vynuogių veislių, užaugintų tam tikruose vynuogių auginimo regionuose ar jų dalyse, sodrumo ribas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnį,
   kadangi:
   
               (1)
            
            
               Reglamento (ES) Nr. 1308/2013 VIII priedo I dalies A punkto 3 papunktyje numatyta, kad ypač nepalankių klimato sąlygų metais valstybės narės gali prašyti leisti padidinti alkoholio koncentracijos vyne (sodrumo) ribas ne daugiau kaip 0,5 tūrio %;
            
         
               (2)
            
            
               Belgija, Bulgarija, Čekija, Vokietija, Prancūzija, Kroatija, Italija, Vengrija, Austrija, Rumunija, Slovėnija ir Slovakija paprašė leisti padidinti minėtas vyno, gaminamo iš 2014 m. derliaus vynuogių, sodrumo ribas, kadangi klimato sąlygos augimo sezonu buvo ypač nepalankios. Tokius prašymus Bulgarija, Čekija, Kroatija, Vengrija, Austrija, Rumunija, Slovėnija ir Slovakija pateikė dėl visų savo vynuogių auginimo regionų. Belgija pateikė prašymą dėl vieno regiono, Vokietija – dėl keleto regionų ir dalies Mozelio bei Zalės-Unstruto regionų, Prancūzija – dėl keleto Odo ir Hero departamento komunų, Italija – dėl keleto Italijos šiaurės ir vidurio regionų ir SKVN teritorijos Umbrijos ir Lacijaus regionuose. Belgija, Prancūzija ir Italija paprašė leisti padidinti viso vyno, gaminamo iš vyninių vynuogių veislių, auginamų teritorijose, kurios nukentėjo nuo ypač nepalankių oro sąlygų, sodrumo ribas. Vokietija paprašė leisti padidinti tik vyno, gaminamo iš konkrečių nukentėjusių vyninių vynuogių veislių, auginamų Badeno, Viurtembergo ir Meklenburgo krašto vyno („Landwein“) regionuose ir dalyje Zalės-Unstruto regiono, sodrumo ribas;
            
         
               (3)
            
            
               kadangi 2014 m. oro sąlygos buvo ypač nepalankios, Reglamento (ES) Nr. 1308/2013 VIII priedo I dalies A punkto 2 papunktyje numatytų natūralios alkoholio koncentracijos padidinimo ribų neužtenka, kad tam tikruose vynuogių auginimo regionuose ar jų dalyse iš visų ar tam tikrų vyninių vynuogių veislių būtų galima pagaminti tinkamos visuminės alkoholio koncentracijos vyną, kuris paprastai būtų paklausus rinkoje;
            
         
               (4)
            
            
               atsižvelgiant į tai, kad Reglamento (ES) Nr. 1308/2013 VIII priedo I dalimi siekiama varžyti ir riboti vyno sodrinimą, ir į tos dalies A punkto 3 papunktyje pateiktos nukrypti leidžiančios nuostatos išimtinį pobūdį, padidinti vyno sodrumo ribas turėtų būti leista tik tuose vynuogių auginimo regionuose arba jų dalyse ir tik toms vyninių vynuogių veislėms, kurios nukentėjo nuo ypač nepalankių klimato sąlygų. Todėl Belgijoje šis leidimas turėtų būti suteiktas tik Valonijos regionui, nukentėjusiam nuo tokių klimato sąlygų. Vokietijoje šis leidimas turėtų būti suteiktas tik vynui iš Blauer Spätburgunder, Schwarzriesling, Blauer Gutedel, Weißer Gutedel ir Blauer Trollinger vyninių vynuogių veislių, nukentėjusių nuo tokių klimato sąlygų Badeno regione; vynui iš visų raudonųjų vyninių vynuogių veislių, nukentėjusių nuo tokių klimato sąlygų Heseno Bergštrasės ir Reingau regionuose; vynui iš visų raudonųjų vyninių vynuogių veislių ir Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling ir Weißer Burgunder baltųjų vyninių vynuogių veislių, nukentėjusių nuo tokių klimato sąlygų dalyje Zalės-Unstruto regiono; iš Blauer Trollinger vyninių vynuogių veislės, nukentėjusios nuo tokių klimato sąlygų Viurtembergo regione; iš Phoenix, Müller-Thurgau, Elbling ir Regent vyninių vynuogių veislių, nukentėjusių nuo tokių klimato sąlygų Meklenburgo krašto vyno („Landwein“) regione; ir iš visų vyninių vynuogių veislių, nukentėjusių nuo tokių klimato sąlygų Aro, Vidurio Reino, Nahės, Pfalco ir Reinheseno regionuose ir dalyje Mozelio regiono. Prancūzijoje šis leidimas turėtų būti suteiktas tik kelioms Odo ir Hero departamento komunoms, nukentėjusioms nuo tokių klimato sąlygų; Italijoje šis leidimas turėtų būti suteiktas tik šiems regionams: Veneto, Friulio-Venecijos-Džulijos, Trento autonominės provincijos, Bolcano autonominės provincijos, Lombardijos, Pjemonto, Emilija-Romanijos, Toskanos, Abrucų, Apulijos ir saugomos kilmės vietos nuorodos „Orvieto“ teritorijai Umbrijos ir Lacijaus regionuose, nukentėjusiems nuo tokių klimato sąlygų;
            
         
               (5)
            
            
               todėl tikslinga leisti padidinti iš visų ar tam tikrų vyninių vynuogių veislių 2014 m. derliaus gaminamo vyno sodrumo ribas Belgijos, Bulgarijos, Čekijos, Vokietijos, Prancūzijos, Kroatijos, Italijos, Vengrijos, Austrijos, Rumunijos, Slovėnijos ir Slovakijos vynuogių auginimo regionuose arba jų dalyse;
            
         
               (6)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (ES) Nr. 1308/2013 VIII priedo I dalies A punkto 3 papunkčio, šio reglamento priede išvardytuose vynuogių auginimo regionuose arba jų dalyse ir visose ar tam tikrose tame priede nurodytose vyninių vynuogių veislėse natūrali alkoholio koncentracija tūrio procentais 2014 m. derliaus šviežiose vynuogėse, vynuogių misoje, rauginamoje vynuogių misoje, jauname rauginamame vyne ir vyne, gaminamame iš 2014 m. derliaus vynuogių, gali būti didinama neviršijant tokių ribų:
   
               a)
            
            
               Reglamento (ES) Nr. 1308/2013 VII priedo I priedėlyje nurodytoje A vynuogių auginimo zonoje – 3,5 tūrio %;
            
         
               b)
            
            
               Reglamento (ES) Nr. 1308/2013 VII priedo I priedėlyje nurodytoje B vynuogių auginimo zonoje – 2,5 tūrio %;
            
         
               c)
            
            
               Reglamento (ES) Nr. 1308/2013 VII priedo I priedėlyje nurodytoje C vynuogių auginimo zonoje – 2,0 tūrio %.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      PRIEDAS
      Vyninių vynuogių veislės ir vynuogių auginimo regionai arba jų dalys, kuriuose pagal 1 straipsnį leidžiama didinti vyno sodrumo ribas
      
                  Valstybė narė
               
               
                  Vynuogių auginimo regionai ar jų dalys (vynuogių auginimo zona)
               
               
                  Veislės
               
            
                  Belgija
               
               
                  Valonijos vynuogių auginimo regionai (A zona)
               
               
                  Visos patvirtintos vyninių vynuogių veislės
               
            
                  Bulgarija
               
               
                  Visi vynuogių auginimo regionai (C zona)
               
               
                  Visos patvirtintos vyninių vynuogių veislės
               
            
                  Čekija
               
               
                  Visi vynuogių auginimo regionai (A ir B zonos)
               
               
                  Visos patvirtintos vyninių vynuogių veislės
               
            
                  Vokietija
               
               
                  Aro vynuogių auginimo regionas
               
               
                  Visos patvirtintos vyninių vynuogių veislės
               
            
                  Badeno vynuogių auginimo regionas (B zona)
               
               
                  Vyninių vynuogių veislės: Blauer Spätburgunder, Schwarzriesling, Blauer Gutedel, Weißer Gutedel ir Blauer Trollinger
               
            
                  Heseno-Bergštrasės vynuogių auginimo regionas (A zona)
               
               
                  Visos patvirtintos raudonųjų vyninių vynuogių veislės
               
            
                  Vidurio Reino vynuogių auginimo regionas (A zona)
               
               
                  Visos patvirtintos vyninių vynuogių veislės
               
            
                  Mozelio vynuogių auginimo regionas, išskyrus Perlo, Oberperlo, Nenigo ir Zėndorfo teritorijas (A zona)
               
               
                  Visos patvirtintos vyninių vynuogių veislės
               
            
                  Nahės vynuogių auginimo regionas (A zona)
               
               
                  Visos patvirtintos vyninių vynuogių veislės
               
            
                  Pfalco vynuogių auginimo regionas (A zona)
               
               
                  Visos patvirtintos vyninių vynuogių veislės
               
            
                  Reingau vynuogių auginimo regionas (A zona)
               
               
                  Visos patvirtintos raudonųjų vyninių vynuogių veislės
               
            
                  Reinheseno vynuogių auginimo regionas (A zona)
               
               
                  Visos patvirtintos vyninių vynuogių veislės
               
            
                  Zalės-Unstruto vynuogių auginimo regionas, išskyrus Potsdamo-Mitelmarko apskritį (A zona)
               
               
                  Visos patvirtintos raudonųjų vyninių vynuogių veislės ir baltųjų vyninių vynuogių veislės: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling ir Weißer Burgunder
               
            
                  Viurtembergo vynuogių auginimo regionas (A zona)
               
               
                  Blauer Trollinger vyninių vynuogių veislė
               
            
                  Meklengburgo krašto vyno („Landwein“) vynuogių auginimo regionas (A zona)
               
               
                  Vyninių vynuogių veislės: Phoenix, Müller-Thurgau, Elbling ir Regent
               
            
                  Prancūzija
               
               
                  Toliau išvardytos komunos (C zona):
                  
                              —
                           
                           
                              Odo departamente: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal and Villesiscle,
                           
                        
                              —
                           
                           
                              Hero departamente: Beaufort, Montels, Olonzac ir Oupia.
                           
                        
               
                  Visos patvirtintos vyninių vynuogių veislės
               
            
                  Kroatija
               
               
                  Visi vynuogių auginimo regionai (B ir C zonos)
               
               
                  Visos patvirtintos vyninių vynuogių veislės
               
            
                  Italija
               
               
                  Veneto, Friulio-Venecijos-Džulijos, Trento autonominės provincijos, Bolcano autonominės provincijos, Lombardijos, Pjemonto, Emilija-Romanijos, Toskanos, Abrucų, Apulijos vynuogių auginimo regionai ir SKVN „Orvieto“ teritorija (C zona)
               
               
                  Visos patvirtintos vyninių vynuogių veislės
               
            
                  Vengrija
               
               
                  Visi vynuogių auginimo regionai (C zona)
               
               
                  Visos patvirtintos vyninių vynuogių veislės
               
            
                  Austrija
               
               
                  Visi vynuogių auginimo regionai (B zona)
               
               
                  Visos patvirtintos vyninių vynuogių veislės
               
            
                  Rumunija
               
               
                  Visi vynuogių auginimo regionai (B ir C zonos)
               
               
                  Visos patvirtintos vyninių vynuogių veislės
               
            
                  Slovėnija
               
               
                  Visi vynuogių auginimo regionai (B ir C zonos)
               
               
                  Visos patvirtintos vyninių vynuogių veislės
               
            
                  Slovakija
               
               
                  Visi vynuogių auginimo regionai (B ir C zonos)
               
               
                  Visos patvirtintos vyninių vynuogių veislės